Source: https://www.papradno.sk/statut-obce
Timestamp: 2019-05-26 09:17:14+00:00
Document Index: 7158224

Matched Legal Cases: ['§3', '§4', '§4', '§6', '§11', 'čl. 19', 'čl. 15', '§ 18', 'Čl. 19', 'Čl. 19', 'Čl. 19']

Štatút obce Papradno | Papradno
Nachádzate sa: Samospráva » Štatút obce
Štatút obce Papradno
Obecné zastupiteľstvo obce Papradno v zmysle zákona SNR č. 369/90 Zb. o obecnom zriadení v znení neskorších predpisov schvaľuje tento štatút obce Papradno.
Štatút obce Papradno (ďalej len "štatút") upravuje rámcovo v súlade so všeobecne záväznými právnymi predpismi najmä postavenie, právomoci a pôsobnosť orgánov samosprávy obce Papradno (ďalej len "obce"), určuje postavenie a pôsobnosť obce, práva a povinnosti obyvateľov obce, obecného zastupiteľstva, starostu a ďalších orgánov obecného zastupiteľstva, metódy a formy práce. Ďalej upravuje základné zásady hospodárenia a financovania, nakladania s majetkom obce, rieši tiež širšie vzťahy obce, používanie symbolov obce, spôsob udeľovania čestného občianstva obce Papradno, Ceny obce Papradno a verejného uznania za zásluhy.
Štatút obce Papradno je základným normatívno-právnym a organizačným predpisom obce.
Postavenie obce Papradno
Obec Papradno je samostatný územný samosprávny a správny celok Slovenskej republiky, združuje osoby, ktoré majú na jej území trvalý pobyt.
Obec je právnickou osobou, ktorá samostatne hospodári s vlastným majetkom a so svojimi finančnými zdrojmi za podmienok stanovených zákonom, všeobecne záväznými nariadeniami a organizačnými predpismi obce.
Obec môže hospodáriť a nakladať aj s majetkom štátu, ktorý bol obci zverený v súlade s platnou právnou úpravou.
Obec môže nakladať aj s majetkom ostatných subjektov - fyzických aj právnických osôb - pokiaľ bola k takémuto nakladaniu zmocnená právnym predpisom alebo dohodou.
Obci pri výkone samosprávy možno ukladať povinnosti a obmedzenia len zákonom a na základe medzinárodnej zmluvy.
Územie obce Papradno
Územie obce je územný celok, ktorý tvorí jej katastrálne územie.
Zmeny územia obce možno vykonať len v súlade s osobitnými právnymi predpismi.
Názvy ulíc a iných verejných priestranstiev určuje obec nariadením.
Obec má právo na vlastné symboly. Symbolmi obce sú:
Právnické osoby zriadené alebo založené mestom, iné právnické osoby a fyzické osoby môžu používať symboly obce len so súhlasom obce.
Za dôstojné zaobchádzanie so symbolmi obce zodpovedá ten, kto ich použil.
Symboly obce nesmú byť použité nevhodne, neprimerane alebo spôsobom, ktorým by sa im prejavovala neúcta.
Obyvateľ obce sa zúčastňuje na samospráve obce najmä výkonom svojich práv a povinností. Tieto sú zakotvené predovšetkým v ust. §3 a §4 ods.2 zákona SNR č. 369/1990 Zb. o obecnom zriadení v znení neskorších zmien a doplnkov.
Majú právo najmä:
požadovať pomoc v čase náhlej núdze,
podieľať sa na ochrane a zveľaďovaní životného prostredia v obci
poskytovať podľa svojich schopností a možností osobnú pomoc pri likvidácii a odstraňovaní následkov živelnej pohromy alebo havárie v obci,
Obec má voči občanom povinnosti stanovené zákonmi a ďalšími všeobecne záväznými právnymi predpismi.
Na samospráve obce má právo podieľať sa aj ten, kto:
je v obci prihlásený na prechodný pobyt alebo dlhodobý pobyt.
Tieto osoby však nemajú právo voliť orgány samosprávy obce a byť do nich zvolené a ďalej nemajú právo hlasovať o dôležitých otázkach života a rozvoja obce (miestne referendum).
Obec samostatne rozhoduje a uskutočňuje všetky úkony súvisiace so správou obce a jej majetku.
Obec je povinná vykonávať svoje samosprávne funkcie vymedzené v zákone o obecnom zriadení - najmä v §4 ods.3, v ďalších osobitných zákonoch a všeobecne záväzných právnych predpisoch.
Obec môže vo veciach územnej samosprávy vydávať nariadenia (§6 zákona o obecnom zriadení).
Obec môže na plnenie svojich úloh použiť návratné zdroje financovania.
Obec si môže na plnenie svojich úloh zriadiť a použiť prostriedky mimorozpočtových peňažných fondov.
Majetok obce možno použiť najmä pre verejné účely, na podnikateľskú činnosť a na výkon samosprávy mesta.
Správa a údržba majetku obce je povinnosťou obce a je financovaná z rozpočtu obce. Obec môže zveriť svoj majetok do správy právnickým osobám a organizáciám zriadených obcou.
Za používanie majetku obce možno vyberať miestne poplatky a verejné dávky podľa osobitných predpisov.
Obec vykonáva vlastnú investičnú činnosť a podnikateľskú činnosť v záujme zabezpečenia potrieb obyvateľov obce a rozvoja obce.
Zakladá, zriaďuje, zrušuje a kontroluje podľa osobitných predpisov svoje rozpočtové a príspevkové organizácie, iné právnické osoby a zariadenia.
Orgány obce a subjekty s majetkovou účasťou obce sú povinné najmä:
udržiavať a užívať majetok obce,
Na zveľaďovanie, rozmnoženie a údržbu majetku obce možno zorganizovať zbierku, povoliť lotériu alebo inú podobnú hru v súlade so všeobecne záväznými právnymi predpismi.
Rozpočet obce obsahuje príjmy a výdavky spojené s činnosťou samosprávy, finančné vzťahy k štátnemu rozpočtu, k rozpočtu samosprávneho kraja a finančné vzťahy k právnickým a fyzickým osobám.
Pred schválením je rozpočet obce zverejnený najmenej na 15 dní na úradnej tabuli, aby sa k nemu mohli vyjadriť obyvatelia obce. To isté platí aj o záverečnom účte.
Obec vedie účtovníctvo podľa osobitného zákona. Ročnú účtovnú závierku obce, ako aj ďalšie skutočnosti ustanovené osobitným zákonom overuje audítor.
Obec vedie účtovníctvo podľa osobitného zákona. Ročnú účtovnú závierku obce overuje audítor.
Ak nebude rozpočet obce na príslušný rok schválený pred prvým januárom príslušného roka, riadi sa rozpočtové hospodárenie v čase od 1. januára rozpočtového roka do schválenia rozpočtu obecným zastupiteľstvom rozpočtovým provizóriom.
Obecné zastupiteľstvo môže zriadiť a zrušiť podľa potreby stále alebo dočasné výkonné kontrolné a poradné orgány.
Obecné zastupiteľstvo je zastupiteľský zbor obyvateľov obce a orgánom samosprávy. Je zložený z poslancov zvolených v priamych voľbách obyvateľmi obce. Funkčné obdobie obecného zastupiteľstva sa končí zložením sľubu poslancov novozvoleného obecného zastupiteľstva.
Obecné zastupiteľstvo má 9 poslancov.
Pôsobnosť a právomoc obecného zastupiteľstva vymedzuje zákon o obecnom zriadení a ďalšie všeobecne záväzné právne predpisy.
Obecné zastupiteľstvo vyhlási hlasovanie obyvateľov obce v súlade s §11a zákona o obecnom zriadení.
Obecné zastupiteľstvo môže zvolať verejné zhromaždenie obyvateľov obce alebo jej časti za účelom prerokovania obecných vecí.
Obecné zastupiteľstvo sa schádza podľa potreby, najmenej však raz za dva mesiace. Jeho zasadnutie zvoláva a vedie starosta.
Obecné zastupiteľstvo udeľuje verejné uznania a ceny v zmysle čl. 19 tohoto štatútu.
poslanec OZ je povinný:
zložiť sľub na prvom zasadnutí OZ, ktorého sa zúčastní
zúčastňovať sa zasadnutí OZ a jeho orgánov do ktorých bol zvolený
dodržiavať organizačný a rokovací poriadok
interpelovať starostu a členov obecnej rady vo veciach týkajúcich sa výkonu ich práce
požadovať od vedúcich právnických osôb založených alebo zriadených obcou vysvetlenie vo veciach týkajúcich sa ich činnosti
požadovať informácie a vysvetlenia od fyzických a právnických osôb, ktoré vykonávajú v obci podnikateľskú činnosť, vo veciach týkajúcich sa dôsledkov ich podnikania v obci
zúčastňovať sa na previerkach, na kontrolách, na vybavovaní sťažností a oznámení, ktoré uskutočňujú orgány obce
poslanec je povinný na požiadanie informovať voličov a svojej činnosti a činnosti OZ
Starosta je predstaviteľom obce a najvyšším výkonným orgánom obce. Funkcia starostu je verejná funkcia. Funkčné obdobie starostu skončí zložením sľubu novozvoleného starostu. Spôsob voľby starostu upravuje osobitný zákon.
zvoláva a vedie zasadnutia obecného zastupiteľstva, obecnej rady a podpisuje ich uznesenia,
vykonáva obecnú správu (správu obce),
Starosta je štatutárnym orgánom v majetko-právnych vzťahoch obce a v pracovno-právnych vzťahoch pracovníkov obce. V administratívno-právnych vzťahoch je správnym orgánom.
Starosta môže právnickej osobe alebo fyzickej osobe oprávnenej na podnikanie uložiť pokutu do 200.000,- Sk, ak:
Starosta okrem toho:
uschováva obecnú pečať a obecnú zástavu (vlajku),
Na návrh starostu obce volí obecné zastupiteľstvo z radov poslancov obecného zastupiteľstva zástupcu starostu spravidla na celé funkčné obdobie. Obecné zastupiteľstvo môže zástupcu starostu kedykoľvek odvolať a zvoliť nového.
Zástupca starostu je po celé funkčné obdobie členom obecnej rady (ak je v obci zriadená) s hlasom rozhodujúcim. V čase keď zastupuje starostu, zvoláva a vedie obecnú radu.
Okruh úkonov a činností, ktoré je zástupca starostu oprávnený vykonávať ustanovuje obecné zastupiteľstvo na návrh starostu.
Obecné zastupiteľstvo môže zriadiť obecnú radu. Obecná rada je zložená z poslancov obecného zastupiteľstva, ktorých volí obecné zastupiteľstvo na celé funkčné obdobie. Obecnú radu a jej členov môže obecné zastupiteľstvo kedykoľvek odvolať.
Obecná rada je iniciatívnym, výkonným a kontrolným orgánom obecného zastupiteľstva. Zároveň plní funkciu poradného orgánu starostu. Obecná rada plní úlohy podľa rozhodnutia obecného zastupiteľstva.
Obecná rada sa schádza podľa potreby. Jej zasadnutie zvoláva a vedie starosta.
Komisie sú zložené z poslancov obecného zastupiteľstva a ďalších osôb zvolených obecným zastupiteľstvom.
Komisie nemajú rozhodovaciu právomoc v oblasti výkonu správy.
Stále komisie obecného zastupiteľstva sú:
komisia pre výstavbu, územné plánovanie a dopravu,
komisia pre ochranu prírody, ŽP, poľnohospodárstvo, vodné a lesné hospodárstvo,
komisia pre činnosť sociálnu, kultúru, šport, mládež a školstvo
komisia finančno – plánovacia.
Podľa potrieb môže obecné zastupiteľstvo zriadiť ďalšie stále, alebo dočasné komisie, zriadené komisie zrušiť alebo zlučovať.
Komisia sa skladá z predsedu komisie, tajomníka komisie a členov. Predsedu komisie a zloženie komisií na návrh starostu schvaľuje obecné zastupiteľstvo. Predsedom komisie je vždy poslanec obecného zastupiteľstva. Tajomník komisie je vždy pracovník obecného úradu.
riadi a organizuje prácu komisie, zvoláva jej zasadnutia a riadi ich priebeh, spoločne s tajomníkom komisie pripravuje program zasadnutia,
Komisie na úsekoch, pre ktoré boli zriadené najmä:
v rámci poradnej funkcie:
vypracúvajú stanoviská k materiálom prerokúvaným orgánmi obce, k najdôležitejším otázkam života obce a k dôležitým pre obec - investičným zámerom,
v rámci iniciatívnej funkcie:
vypracúvajú iniciatívne návrhy a podnety na riešenie všetkých dôležitých otázok života v obci a predkladajú ich orgánom obce,
predkladajú iniciatívne návrhy a podnety obecnej rade, ktorá je povinná sa nimi zaoberať,
v rámci kontrolnej funkcie:
kontrolujú spôsob realizácie uznesení obecného zastupiteľstva a obecnej rady
Komisie sa schádzajú podľa potreby, komisie špecifikované v čl. 15 ods. 5 tohoto štatútu najmenej raz za dva mesiace. Komisie zvoláva a vedie predseda komisie. Zásady rokovania a prijímania uznesení si komisia stanoví na svojom prvom zasadnutí.
Obecné zastupiteľstvo zriaďuje funkciu hlavného kontrolóra. Hlavného kontrolóra volí a odvoláva obecné zastupiteľstvo na šesť rokov a po uplynutí tohoto obdobia jeho pracovnoprávny vzťah k obci skončí. Hlavný kontrolór je zamestnancom obce a za svoju činnosť zodpovedá obecnému zastupiteľstvu.
Kompetencie a pôsobnosť hlavného kontrolóra sú vymedzené v zákone o obecnom zriadení (§ 18) a v ďalších všeobecne záväzných právnych predpisoch.
zúčastňuje sa na zasadnutiach obecného zastupiteľstva a obecnej rady s hlasom poradným,
vybavuje sťažnosti, oznámenia a podnety občanov.
V obci je zriadená jednotka dobrovoľného hasičského zboru, ktorej kompetencie, štruktúra a úlohy sú obsiahnuté v Požiarnom poriadku obce Papradno.
zabezpečuje písomnú agendu orgánov obce a orgánov obecného zastupiteľstva, je podateľňou a výpravňou písomností obce a komisií,
Prácu obecného úradu organizuje starosta. Ak je v obci zriadená funkcia prednostu obecného úradu, obecný úrad vedie a jeho prácu organizuje prednosta.
Čestné občianstvo obce, ceny a uznania
čestné občianstvo obce Papradno,
cenu obce Papradno.
Návrhy na udelenie ocenení posudzuje komisia, ktorej členov menuje starosta po ich zvolení v obecnom zastupiteľstve. Podrobnosti o udeľovaní ocenení upraví obecné zastupiteľstvo osobitným vykonávacím predpisom.
Starosta môže udeliť tieto verejné uznania a pochvaly:
cenu starostu,
verejné uznanie za zásluhy.
Podrobnosti o udeľovaní ocenení upraví starosta osobitným vykonávacím predpisom.
Čl. 19a
Ocenenie čestný občan obce Papradno možno udeliť osobám, ktoré:
sa obzvlášť významným spôsobom zaslúžili o rozvoj a zveľaďovanie obce, ochranu jej záujmov a šírenie dobrého mena vo svete,
sa významnou mierou zaslúžili o rozvoj Slovenskej republiky,
obohatili ľudské poznanie vynikajúcimi tvorivými výkonmi v oblasti vedy, kultúry, športu a vzdelania,
sa významnou mierou zaslúžili o porozumenie a spoluprácu medzi ľuďmi a národmi,
s nasadením vlastného života zachránili ľudské životy,
nezištne venovali svoje úsilie, celoživotnú prácu v prospech charitatívnej a humanitnej pomoci ľuďom v núdzi.
čestné občianstvo možno udeliť iba občanom, ktorí nemajú trvalý pobyt v obci. Na udelenie čestného občianstva môže byť navrhnutá každá bezúhonná osoba žijúca v Slovenskej republike alebo v zahraničí, ak spĺňa podmienky bodu 1.
Návrhy na udelenie alebo odňatie ocenenia môžu obecnému zastupiteľstvu predkladať starosta, poslanci obecného zastupiteľstva, občania obce prostredníctvom poslancov obecného zastupiteľstva.
Ocenenie môže obecné zastupiteľstvo ocenenému odňať. O udelení alebo odňatí tohoto ocenenia rozhoduje obecné zastupiteľstvo 3/5-vou väčšinou hlasov všetkých poslancov.
O udelení ocenenia - titulu čestný občan obce Papradno - sa vydáva listina opatrená pečaťou obce, ktorú podpisuje starosta. Listinu možno vyhotoviť aj dvojjazyčne takým spôsobom, že druhé vyhotovenie je v jazyku pocteného.
Slávnostné odovzdanie listiny poctenému sa vykoná spravidla na mimoriadnom zasadnutí obecného zastupiteľstva. Poctený občan sa pri tejto príležitosti alebo pri svojej prvej návšteve obce zapisuje do Pamätnej knihy obce Papradno.
Čl. 19b
Cena obce Papradno
Cenu obce Papradno udeľuje obecné zastupiteľstvo osobám a kolektívom, ktoré sa dlhodobo významným spôsobom pričiňujú o hospodársky a kultúrny rozvoj obce, jej propagáciu doma i v zahraničí.
Návrh na udelenie ceny môžu obecnému zastupiteľstvu predkladať poslanci, starosta, orgány obecného zastupiteľstva, občianske združenia, občania obce prostredníctvom poslancov obecného zastupiteľstva.
O udelení ocenenia sa vydáva listina, ktorú podpisuje starosta a je opatrená pečaťou obce. Ak je poctený cudzí štátny príslušník, možno vyhotoviť listinu dvojjazyčne tak, že druhé jej vyhotovenie je v niektorom svetovom jazyku.
Cena obce sa odovzdá slávnostným spôsobom. Ocenená osoba alebo kolektív sa zapisujú do Pamätnej knihy obce Papradno.
Cena obce je finančne dotovaná sumou 5.000,- Sk.
Čl. 19c
Verejné uznanie za zásluhy a Cena starostu
Starosta obce môže udeliť verejné uznanie alebo cenu starostu osobám alebo kolektívom za:
za vynikajúce tvorivé výkony a významné výsledky vedeckej, technickej, umeleckej, publicistickej a verejnoprospešnej činnosti,
činnosť, ktorá významným spôsobom ovplyvnila hospodársky a kultúrny rozvoj obce, jej propagáciu doma i v zahraničí,
záchranu ľudských životov a majetku obce a jeho občanov.
Návrhy na udelenie ocenenia môžu starostovi predkladať poslanci obecného zastupiteľstva, orgány obecného zastupiteľstva, občianske združenia, spoločenské organizácie alebo občania.
Verejné uznanie za zásluhy udeľuje starosta slávnostným spôsobom odovzdaním listiny opatrenej jeho podpisom a pečaťou obce. Ocenený sa zapíše do Pamätnej knihy obce.
Kronika obce Papradno sa vedie v úradnom jazyku.
Zápisy chronologicky dokumentujú fakty zo spoločenského a hospodárskeho života obce. Sú hodnoverným svedectvom o udalostiach v obci a o ľuďoch, ktorí sa pričinili o jej rozvoj a prospech.
Spracovaním zápisov do kroniky je poverený obecný kronikár, ktorého menuje a odvoláva obecné zastupiteľstvo na návrh starostu.
Text jednotlivých zápisov za príslušný rok je kronikár obce povinný predložiť obecnému zastupiteľstvu na posúdenie a schválenie najneskôr do konca apríla nasledujúceho roka. Do dvoch mesiacov od schválenia zápisov je kronikár povinný zabezpečiť prepis kronikárskych zápisov do kroniky obce. Schválené kronikárske zápisy podpisuje starosta obce.
Starosta obce môže uložiť právnickej alebo fyzickej osobe povinnosť poskytnúť osobnú alebo vecnú pomoc pri odstraňovaní následkov živelnej pohromy alebo inej mimoriadnej udalosti, ak osobitný zákon neustanovuje inak.
Obec zabezpečuje evakuáciu, dočasné ubytovanie a stravovanie evakuovaného obyvateľstva, podľa možností ochranu jeho majetku a vypracúva plány záchranných prác.
Obec je povinná pomáhať pri likvidácii a odstraňovaní následkov
živelnej pohromy a havárií prostredníctvom dobrovoľného obecného hasičského zboru v spolupráci s ďalšími právnickými a fyzickými osobami a organizáciami štátu.
Ďalšie skutočnosti a podrobnosti neupravené týmto štatútom sa riadia ustanoveniami zákona o obecnom zriadení a ďalšími všeobecne záväznými právnymi predpismi.
Štatút obce, jeho zmeny a doplnky schvaľuje obecné zastupiteľstvo 3/5-vou väčšinou všetkých poslancov obecného zastupiteľstva.
Týmto štatútom sa ruší Organizačný poriadok obecného zastupiteľstva obce Papradno schválený uznesením obecného zastupiteľstva číslo 1/1992.
Týmto štatútom nie sú dotknuté počty členov obecného zastupiteľstva, počty a zloženie členov obecnej rady, orgány a komisie obecného zastupiteľstva, ktoré platia pre volebné obdobie 1998 – 2002.
Štatút obce bol schválený dňa 28.06.2002, uznesením č. 4/02.
Štatút obce Papradno nadobúda účinnosť od 01.07.2002.
Štefan Hatajčík
Štatút obce na stiahnutie (PDF, 79kB)